אלכס רוז

**אלכסנדר מליי רוז** (באנגלית: **Alexander Melei Rose**; נולד ב-17 בנובמבר 1991) הוא אתלט סמואי-אמריקאי, זוכה מדליית ארד באליפות עולם (טוקיו 2025), אלוף המשחקים הפסיפיים (פורט מורסבי 2015) וארבע פעמים אלוף אוקיאניה (קיירנס 2012, פפאטה 2013, קיירנס 2015 וסובה 2017) בזריקת דיסקוס, סגן אלוף המשחקים הפסיפיים (פורט מורסבי 2015) ופעמיים אלוף אוקיאניה (קיירנס 2012 ופפאטה 2013) ביידוי פטיש, וסגן אלוף המשחקים הפסיפיים (פורט מורסבי 2015) ופעמיים אלוף עולם (פפאטה 2013 וקיירנס 2015) בהדיפת כדור ברזל.

## ביוגרפיה
רוז נולד בארצות הברית, ומחזיק גם באזרחות סמואית, מכיוון שאביו נולד בסמואה והיגר לארצות הברית בגיל 19.

### 2012
#### אלוף אוקיאניה בזריקת דיסקוס וביידוי פטיש
באליפות אוקיאניה שנערכה בקיירנס שבאוסטרליה ביוני זכה בשתי מדליות זהב: בזריקת דיסקוס בתוצאה של 56.29 מטר, וביידוי פטיש בתוצאה של 51.10 מטר.

### 2013
#### אלוף אוקיאניה בזריקת דיסקוס, ביידוי פטיש ובהדיפת כדור ברזל
באליפות אוקיאניה שנערכה בפפאטה שבפולינזיה הצרפתית ביוני זכה בשלוש מדליות זהב: בזריקת דיסקוס בתוצאה של 56.05 מטר, ביידוי פטיש בתוצאה של 55.49 מטר, ובהדיפת כדור ברזל בשיא אישי חדש של 17.22 מטר.

באליפות העולם שנערכה במוסקבה שברוסיה באוגוסט סיים במקום 29 בזריקת דיסקוס בתוצאה של 56.19 מטר. 

### 2015
#### אלוף אוקיאניה בזריקת דיסקוס ובהדיפת כדור ברזל, וסגן אלוף אוקיאניה ביידוי פטיש
באליפות אוקיאניה שנערכה בקיירנס במאי זכה בשתי מדליות זהב: בזריקת דיסקוס בשיא אליפות חדש של 60.95 מטר, ובהדיפת כדור ברזל בתוצאה של 16.89 מטר. בנוסף, זכה במדליית כסף ביידוי פטיש בתוצאה של 53.29 מטר.

#### אלוף המשחקים הפסיפיים בזריקת דיסקוס, וסגן אלוף המשחקים הפסיפיים ביידוי פטיש ובהדיפת כדור ברזל
במשחקים הפסיפיים שנערכו בפורט מורסבי שבפפואה גינאה החדשה ביולי זכה במדליית זהב בזריקת דיסקוס בתוצאה של 56.40 מטר. בנוסף, זכה בשתי מדליות כסף: ביידוי פטיש בשיא סמואה חדש של 58.66 מטר, ובהדיפת כדור ברזל בתוצאה של 16.58 מטר.

באליפות העולם שנערכה בבייג'ינג שברפובליקה העממית של סין באוגוסט סיים במקום 25 בזריקת דיסקוס בתוצאה של 59.07 מטר.

### 2016
באולימפיאדת ריו דה ז'ניירו שנערכה באוגוסט סיים במקום 29 בזריקת דיסקוס בתוצאה של 57.24 מטר.

### 2017
#### אלוף אוקיאניה בזריקת דיסקוס
באליפות אוקיאניה שנערכה בסובה שבפיג'י ביוני-יולי זכה במדליית זהב בזריקת דיסקוס בשיא אליפות חדש של 61.12 מטר.

באליפות העולם שנערכה בלונדון שבממלכה המאוחדת באוגוסט סיים במקום 19 בזריקת דיסקוס בתוצאה של 61.62 מטר.

### 2018
במשחקי חבר העמים שנערכו בגולד קוסט שבאוסטרליה באפריל סיים במקום שמיני בזריקת דיסקוס בתוצאה של 59.56 מטר.

### 2019
באליפות העולם שנערכה בדוחה שבקטר בספטמבר-אוקטובר סיים במקום 21 בזריקת דיסקוס בתוצאה של 61.80 מטר.

### 2021
באולימפיאדת טוקיו שנערכה ביולי-אוגוסט סיים במקום 18 בזריקת דיסקוס בתוצאה של 61.72 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום שמיני בזריקת דיסקוס בוצאה של 65.57 מטר.

במשחקי חבר העמים שנערכו בברמינגהאם שבממלכה המאוחדת באוגוסט סיים במקום רביעי בזריקת דיסקוס בתוצאה של 64.56 מטר.

### 2023
באליפות העולם שנערכה בבודפשט שבהונגריה באוגוסט סיים במקום 12 בזריקת דיסקוס בתוצאה של 61.69 מטר.

### 2024
באולימפיאדת פריז שנערכה באוגוסט סיים במקום 12 בזריקת דיסקוס בתוצאה של 61.89 מטר.

### 2025
#### מדליית ארד באליפות עולם
באליפות העולם שנערכה בטוקיו שביפן בספטמבר זכה במדליית ארד בזריקת דיסקוס בתוצאה של 66.96 מטר, אחרי דניאל סטול משוודיה (70.47 מטר) ומיקולאס אלקנה מליטא (67.84 מטר). מדליה זו הייתה המדליה הראשונה בהיסטוריה של סמואה במסגרת אליפות העולם.

## שיאים אישיים
### אצטדיון
* זריקת דיסקוס: 71.48 מטר (2024), **שיא אוקיאניה**
* הדיפת כדור ברזל: 17.22 מטר (2013)
* יידוי פטיש: 58.66 מטר (2015), **שיא סמואה**

### אולם
* הדיפת כדור ברזל: 17.75 מטר (2011)

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:מיידי פטיש אמריקאים
קטגוריה:הודפי כדור ברזל אמריקאים
קטגוריה:אתלטים סמואים
קטגוריה:זורקי דיסקוס אמריקאים
קטגוריה:אתלטים באולימפיאדת ריו דה ז'ניירו (2016)
קטגוריה:זורקי דיסקוס באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:מישיגן: אתלטים
קטגוריה:אמריקאים שנולדו ב-1991
קטגוריה:סמואים שנולדו ב-1991